Lars Storhaug

Lars Storhaug () er ein norsk gardbrukar og politikar frå Kleppe i Rogaland. Han representerte partiet Høgre i Stortinget 1985-89.

Storhaug deltok i drifta av farsgarden frå 1958 og tok over garden i 1965. Han dreiv denne til dottera Bjørg Storhaug tok over i 2000. Åra 1976-83 var han medlem i kommunestyret og 1980-85 medlem i fylkestinget i Rogaland. Hausten 1985 vart han vald inn i stortinget som tredjekandidat for Rogaland Høgre. På Tinget fekk han plass i Landbrukskomiteen.

I yngre år var Storhaug aktiv friidrettsutøvar. Han spesialiserte seg i 110 meter hekk og lukkast vinne bronsemedaljen under noregsmeisterskapen 1961 på Krohnsminde Idrettsplass i Bergen. Jan Gulbrandsen vann gullmedaljen. Storhaug er medlem i Klepp Idrettslag, styremedlem 1959-69. Den yngre broren Åge Storhaug var i over ti år Noregs beste turnar, dottera Bjørg spelte 25 landskampar i fotball.

Kjelder
stortinget.no
Jærbladet 28. september 2005

Kategori:Stortingsrepresentantar 1985-1989
Kategori:Folk frå Klepp
Kategori:Norske gardbrukarar frå 1900-talet